জনপ্রিয় বলিউড অভিনেত্রী শ্রুতি হাসান বর্তমানে তেলুগু ছবি ‘কাটামারাউদু’-এর শ্যুটিং-এ ব্যস্ত। শ্রুতি সম্প্রতি কে জি গুরুপ্রসাদ নামে একজন কন্নড় চিকিৎসকের বিরুদ্ধে পুলিশের কাছে অভিযোগ দায়ের করেছেন। তাঁর অভিযোগ ওই ব্যক্তি গত ৭ সেপ্টেম্বর থেকে তাঁকে টুইটারে কিছু অবমাননাকর বার্তা পাঠাচ্ছেন। শ্রুতি চেন্নাইয়ের সাইবার ক্রাইম সেলে ওই ব্যক্তির বিরুদ্ধে ২ পাতার একটি অভিযোগ দায়ের করে বলেছেন, কারণ ওই ব্যক্তি নাকি তাঁকে প্রাণে মেরে ফেলার হুমকি দিয়েছে। 
আরও পড়ুন
এই নায়িকার কোমরেই এখন সৌভাগ্য খুঁজে বেড়াচ্ছেন এই দক্ষিণী নায়ক
এই সুন্দরী নায়িকার সঙ্গেই গোপনে প্রেম করছেন রণবীর কপূর!
তবে এঘটনা প্রথম নয়। বিখ্যাত দক্ষিণি অভিনেতা কমল হাসানের বড় মেয়ে শ্রুতি হাসান এর আগেও এমন ঘটনার সম্মুখীন হয়েছে। ২০১৩ সালে তাঁর মুম্বইয়ের বাড়িতে একজন উত্যক্তকারী তাঁর উপরে হামলা চালায়। সেবার দরজায় ধাক্কা দেওয়ায় শ্রুতি মনে করেছিলেন হয়তো পরিচারিকা এসেছে। দরজা খুলতেই একজন অজ্ঞাত পরিচয় ব্যক্তি তাঁর গলা টিপে দেয়। এই ঘটনায় যথেষ্ট ভয় পেয়ে গিয়েছিলেন তিনি। এই নিয়ে দ্বিতীয়বার এমন ঘটনা ঘটায় তিনি আর সময় নষ্ট না করে সরাসরি সাইবার ক্রাইম সেলে অভিযোগ দায়ের করেছেন। পুলিশ এর তদন্ত করছে।